APROBACIÓN DEFINITIVA DO DOCUMENTO DE REVISIÓN DO PLAN DE ACCIÓN CONTRA O RUÍDO DO CONCELLO DE VIGO, ANO 2018, FASE 3ª. EXPTE.13971/306
ADMINISTRACIÓN LOCAL — Municipal — Vigo (Outros documentos, notificacións e informacións públicas, 04/07/2019)

A Xunta de Goberno Local, en sesión ordinaria do 6 de xuño de 2019 adoptou o seguinte acordo: Examinadas as actuacións do expediente, dáse conta do informe-proposta de data 03/06/19, asinado polo xefe do Servizo de Medio Ambiente, e pola concelleira-delegada de Área, que di o seguinte: 1.- A Directiva 2002/49/CE e a Lei 37/2003 do 17 de novembro do Ruído establecen a obriga para as aglomeracións urbanas de facer un Mapa de Ruído que permita unha avaliación global da exposición á contaminación acústica dun territorio e poboación, realizar predicións globais, posibilitar a adopción fundada de plans de accións e medidas correctoras axeitadas. As ditas normas, tamén, establecen a obrigatoriedade de facer os plans de acción nos ámbitos do mapa de ruído, co obxecto de afrontar globalmente as cuestións concernentes á contaminación acústica, determinar accións prioritarias para acadar os obxectivos de calidade acústica e protexer as zonas contra o aumento da contaminación acústica.2.- A disposición adicional primeira da citada Lei 37/2003, do 17 de novembro, establece a obriga de aprobar os mapas de ruídos, nas aglomeracións con más de 250.000 habitantes como é o caso de Vigo, antes do 30/06/2007, e os plans de accións antes do 18/07/2008. Tamén, os artigos 16 e 24 da dita lei establecen a obriga de revisar e, no seu caso, modificar os mapas de ruído e os plans de acción cada cinco anos dende a data da súa aprobación.3.- A Xunta de Goberno Local do Concello de Vigo en data do 10/03/2008, aprobou o mapa estratéxico de ruído de Vigo, redactado pola sociedade mercantil Labein, S. L. por encargo da Concellería de medio Ambiente do Concello de Vigo, expte.5381/306. A Xunta de Goberno Local en sesión do 08/08/2013, aprobou definitivamente a revisión do mapa estratéxico de ruído de Vigo, expte.9387/306. A Xunta de Goberno Local en sesión do 06/09/2018, aprobou definitivamente o documento de Revisión do Mapa Estratéxico de Ruído do Concello de Vigo, ano 2017, fase 3, expte.13339/306.4.- A Xunta de Goberno Local en data do 23/11/2009, tomou coñecemento do Plan de Acción contra o Ruído no Concello de Vigo e someteuno a información pública, data na que se debe entender aprobado ao non presentar alegacións no trámite de información pública. A Xunta de Goberno Local en data do 14/11/2014, aprobou definitivamente a revisión do plan de acción contra o ruído no Concello de Vigo, expte.10365/306.5.- De acordo coa disposición adicional oitava da Lei 37/2003, de 17 de novembro, do ruído, os referidos documentos foron remitidos, no seu día, á Xunta de Galicia para o seu traslado á Administración Xeral do Estado.6.- O Concello de Vigo, no ano 2018, encargou os traballos de revisión do plan de acción do ruído no Concello de Vigo á “Universidade de Vigo: Sonitum” e a entidade “Sonen, Centro de Acústica e Servicios de Telecomunicacións, S. L.”, en cumprimento do establecido no artigo 24 da citada Lei 37/2003, de 17 de novembro, do ruído. As devanditas entidades presentaron o traballo en decembro de 2018.7.- A concelleira delegada da Área de Medio Ambiente en data do 18 de xaneiro de 2019, ditou orde de inicio do procedemento administrativo para a aprobación do “Documento de Revisión do Plan de Acción contra o ruído no Concello de Vigo, ano 2018, fase 3,” redactado pola “Universidade de Vigo: Sonitum” e a entidade “Sonen, Centro de Acústica e Servicios de Telecomunicacións, S. L.” con data de novembro de 2018, por encargo da Concellería de Medio Ambiente e Vida Saudable do Concello de Vigo, a teor do mandato contido na Directiva 2002/49/CE, do 25 de xuño de 2002 e na Lei 37/2003, do 17 de novembro, do Ruído.8.- A Xunta de Goberno Local en sesión do 21/02/2019, aprobou inicialmente o referido “Documento de Revisión do Plan de Acción contra o ruído no Concello de Vigo, ano 2018, fase 3”, e acordou sometelo ó trámite de información pública polo prazo dun mes.9.- O documento someteuse ó trámite de información pública dun mes mediante a inserción de anuncio no BOP de PONTEVEDRA, núm.72 do, venres, 12 de abril de 2019. A documentación estivo a disposición do público en xeral no Servizo Municipal de Medio Ambiente sito na planta segunda da Casa do Concello de Vigo e, tamén, na web municipal no enderezo: http://www.vigo.org (Servizos Cidade, Medio Ambiente, Situación Medioambiental) e no Portal de Transparencia do Concello de Vigo.10. Durante o trámite de información pública -13 de abril a 13 de maio de 2019, ámbolos dous días incluídos- non se presentaron alegacións e así consta na certificación expedida pola Secretaría do Goberno Local en data do 29/05/2019.1.- A documentación entregada definitivamente da revisión do plan de acción contra o ruído no Concello de Vigo consiste nun documento no que se tratan sete apartados, co diversos subapartados: 2.1. Aglomeracións 2.2. Principais Eixos Viarios 2.3. Principais Eixos Ferroviarios 2.4.- Principais Aeroportos 2.5.- Actividade industrial 2.6.- Zonas de Ocio 4.1. Lexislación Europea 4.2. Lexislación Nacional 4.3. Lexislación Autonómica 4.4. Lexislación Local 5.1. Indicadores acústicos 5.2. Resultados de superficie exposta 5.3. Resultados de poboación exposta 5.4. Alegacións 5.5. Problemas e contornas de especial consideración 5.5.1. Eixos viarios principais 5.5.2. Outras contornas 6.1. Programas executados e en proceso 6.1.1. Zonas acusticamente saturadas (zas) 6.1.2. Zonificación acústica 6.1.3. Melloras en infraestruturas e habitabilidade 6.1.4. Outras actuacións 6.1.5. Investimentos realizados 6.2. Estratexia e programas en curso (curto prazo) 6.3. Estratexia a medio e longo prazo Ditos contidos reflíctense, tamén, a través de 14 táboas, 37 figuras e 6 gráficas. A documentación foi entregada en soporte papel e en soporte dixital con versións da memoria en lingua galega e en lingua castelá. Os aspectos esenciais da revisión do plan de acción contra o ruído do Concello de Vigo, refírese a avaliación dos resultados no cumprimento dos obxectivos de calidade acústica producidos na cidade dende a data da última revisión (datos do ano 2012) ata a data da actual revisión (datos do ano 2017 recollidos na revisión do mapa estratéxico de ruídos), co obxecto de establecer liñas de actuación para os vindeiros anos. Os resultados refírense a solo exposto, poboación exposta ás distintas fontes de ruído: tráfico viario, ferrocarril, actividade industrial e global (todas as anteriores), nos horarios día, tarde, noite e global dita-tarde-noite, aténdonos ós índices de ruído establecidos nas distintas áreas acústicas como obxectos de calidade acústica para ruído aplicables á áreas urbanizadas existentes (Anexo II do Rd 1367/2007, de 19 de outubro). A análise do impacto acústico das fontes de ruído segundo a normativa vixente: tráfico viario, tráfico ferroviario e as actividades industriais, realizouse tomando como referencia os diferentes períodos do día e os seus respectivos índices de ruído establecidos na lexislación antes citada. Os obxectos de calidade acústica establecidos no referido Anexo II do Rd 1367/2007, de 19 de outubro, para os referidos períodos do día son os seguintes: (1) Nestes sectores do territorio adoptaranse as medidas axeitadas de prevención da contaminación acústica, en particular, mediante a aplicación das tecnoloxías de menor incidencia acústica de entre as mellores técnicas dispoñibles, de acordo co apartado a), do artigo 18.2. da lei 37/2003, de 17 de novembro. (2) No límite do perímetro destes sectores do territorio non se superarán os obxectivos de calidade acústica para ruído aplicables ao resto de áreas acústicas lindeiras con eles. Nota. Os obxectivos de calidade aplicables ás áreas acústicas están referenciados a unha altura de 4 m. A análise relativa á afección acústica do territorio realízase en termos de superficie e poboación exposta: Para o cálculo da superficie exposta, faise uso do método END (Environmental Noise Directive 2002/49/CE), que computa a cantidade de metros cadrados de terreo que hai entre dúas curvas isófonas consecutivas en cada parte do territorio e obtén así a cantidade total de superficie exposta a cada rango de niveis de ruído en todo o municipio. Para o cálculo da pobo ación exposta, pártese da afección sobre cada un dos edificios residenciais incluídos no territorio, e calcúlase a afección sobre os habitantes a partires de dous métodos de cálculo: Na 3ª Fase do M. E. R. empregáronse ámbolos dous métodos para avaliar a poboación exposta da aglomeración. O motivo é, por unha banda, o de poder comparar os resultados obtidos cos da 2ª Fase (onde unicamente empregouse o método END) e, por outro, o de obter resultados máis representativos mediante o uso do método CNOSSOS (vinculante a partires de 2019). Tomando como referencia os criterios de afección Ld>65 dBA, Le>65 dBA, Ln>55 dBA e Lden>65 dBA, obtéñense resultados reflectidos en táboas nos que se deduce que, en xeral, a afección de ruído sobre o solo diminuíu entre os anos 2012 e 2017, nas proporcións e cantidades que se indican nos apartados seguintes. As actuacións levadas a cabo nos últimos anos en todo o termo municipal contribuíron a conseguir unha importante redución, en termos de superficie exposta a niveis de ruído superiores aos establecidos nos obxectivos de calidade acústica. A diminución máis relevante en 2017 conseguiuse no período nocturno, rebaixando ao redor de 11 puntos a porcentaxe de terreo exposto a niveis Ln >55 dBA con respecto a 2012. Do mesmo xeito, a porcentaxe de superficie exposta a niveis globais Lden>65 dBA reduciuse en máis de 7 puntos con respecto aos valores rexistrados en 2012, o que demostra a tendencia xeral do municipio a diminuír a afección acústica sobre o terreo. En particular, tomando como referencia o criterio de afección Lden>65 dBA (poboación exposta en período global de 24 horas) obtéñense uns resultados nos que se comproba que a afección de ruído sobre a poboación total diminuíu entre os anos 2012 e 2017, nas seguintes proporcións e cantidades: Tamén se confirma unha importante diminución en 2017 de poboación exposta por tráfico viario a rangos de ruídos máis elevados. Neste sentido, en función do criterio de afección por ruído viario no período global (24 horas) Lden >65 dBA: Respecto ó ruído ferroviario e de actividade industrial non existen variacións significativas. Os resultados obtidos co método CNOSSOS indican que o 20,6% da poboación está exposta a niveis globais Lden >65 dBA, mentres que un 17,5% estao a niveis nocturnos Ln>55 dBA Unha análise específica da afección acústica sobre a poboación de cada un dos eixos viarios indicados, fundamentalmente de titularidade estatal, conclúe a existencia de poboación exposta a niveis globais de ruído Lden superiores a 65 dBA e niveis nocturnos de ruído Ln superiores a 55 dBA. En relación con dita situación, descríbense distintas actuacións que reducirían este impacto acústico para trasladar, principalmente, ó Ministerio de Fomento como xa se realizou en diferentes ocasións: Esta vía de titularidade municipal comunica a Avda. de Madrid coa Avda de Castrelos é un dos principais eixos de entrada e saída do termo municipal, cuns 40.000 vehículos diarios. Analizado o impacto acústico do tráfico conclúese que existe poboación exposta a niveis de ruído global Lden >65 dBA e nocturno Ln>55 dBA. Analízanse distintos escenarios de acción co obxecto de reducir esta pegada acústica: A entrada en funcionamento do hospital Álvaro Cunqueiro incrementou notablemente o tráfico na rúa Clara Campoamor e repercutiu, tamén, no incremento do tráfico na Avda. Arquitecto Palacios e Avda. de Castrelos. A área acústica onde se empraza o novo hospital corresponde a un uso sanitario e require unha especial protección contra a contaminación acústica. Por iso, os obxectivos de calidade acústica nela establécense en 60 dBA para os períodos de día e tarde, e en 50 dBA para o período nocturno. Na actualidade, a Estrada de Clara Campoamor, nas súas proximidades ao hospital Álvaro Cunqueiro, ten limitada a súa velocidade máxima a 30 e 50 km/ h, en función do tramo, de maneira que os niveis de ruído que alcanza a fachada do propio edificio atópanse dentro dos límites establecidos para contornas sanitarias. A actividades de lecer non se contemplan propiamente como focos de ruído a analizar nos Mapas Estratéxicos do Ruído. Con todo cómpre efectuar as seguintes consideracións: O ocio nocturno concéntrase, fundamentalmente, no centro do municipio. O mantemento de Zonas Acusticamente Saturadas (Z. A. S.) contribúe o control dos ruídos xerados por este uso e as labores de inspección municipal tenden a acadar o obxectivo da Administración local de conseguir unha adecuada convivencia entre os empresarios e persoas que desfrutan do ocio e os residentes, tal que os empresarios da hostalería poidan manter o seu modelo de negocio, xerar actividade económica e postos de traballo na zona, agregando valor turístico e de ocio a esta sen que os veciños vexan afectados negativamente tanto o seu dereito ao descanso nocturno como, en consecuencia, a súa calidade de vida. O ámbito do porto de Vigo no que se sitúan importes infraestruturas e instalacións portuarias, sector naval e pesqueiro, debe ser obxecto dun MER e Plan de Acción específico do cal é competente a autoridade titular, sen prexuízo da colaboración e coordinación entre as diferentes administracións públicas. As medidas deseñadas e as actuacións expostas permitirán, polo tanto, mellorar a pegada acústica ao longo do municipio, moi especialmente naquelas parroquias con grande densidade de poboación e nas zonas cun elevado fluxo diario de vehículos e transeúntes, como por exemplo o Centro de Vigo, Coia ou Bouzas. En xeral, na contorna das actuacións previstas estímase para o ano 2021 unha redución media de entre 1 e 3 dB en afección sobre o terreo. Esta redución pode chegar a supoñer, tamén, a diminución de entre 2.500 e 5.000 persoas expostas a niveis de ruído diúrno, de tarde ou global superiores a 65 dBA e a niveis de ruído nocturno superiores a 55 dBA, chegando ata un 7,5% de redución con respecto aos datos de poboación exposta rexistrados no ano 2017 (3ª Fase do M. E. R.). A Directiva 2002/49/CE e a Lei 37/2003 do 17 de novembro do Ruído establecen a obriga para as aglomeracións urbanas de elaborar Plans de accións correspondentes ó ámbito do Mapa Estratéxico de Ruído que permita afrontar globalmente as cuestións concernentes á contaminación acústicas precisando a liña de actuacións a desenvolver. A disposición adicional primeira Lei 37/2003 do 17 de novembro establece a obriga de aprobar os plans de acción en materia de contaminación acústica, nas aglomeracións con máis de 250.000 habitantes como é o caso de Vigo, antes do 18/07/2008. Tamén, o artigo 24 da dita lei establece a obriga de revisar e, no seu caso, modificar os plans de acción cada cinco anos dende a data da súa aprobación tralo trámite de información pública polo período mínimo dun mes. A Xunta de Goberno Local en data do 14/11/2014, aprobou definitiva a revisión do plan de acción contra o ruído no Concello de Vigo, ano 2013, fase 2ª (expte.10365/306), e á Concellería de Medio Ambiente e Vida Saudable no ano 2018, encargou a revisión do citado plan de acción correspondente ó ano 2018, fase 3ª, cuxo documento final é obxecto do presente informe. Ao abeiro do artigo 24 en relación co 22 da citada Lei 37/2003, de 17 de novembro, é preciso a aprobación do documento de revisión do ano 2018 (fase 3ª) tralo trámite de información pública por un período de un mes. O documento aprobouse inicialmente pola Xunta de Goberno Local en sesión do día 21 de febreiro de 2019, e someteuse ó trámite de información pública dun mes mediante a inserción de anuncio no BOP de PONTEVEDRA, núm.72 do, venres, 12 de abril de 2019. A documentación estivo a disposición do público en xeral no Servizo Municipal de Medio Ambiente sito na planta segunda da Casa do Concello de Vigo e, tamén, na web municipal no enderezo: http://www.vigo.org (Servizos Cidade, Medio Ambiente, Situación Medioambiental) e no Portal de Transparencia do Concello de Vigo. Durante o trámite de información pública -13 de abril a 13 de maio de 2019, ámbolos dous días incluídos- non se presentaron alegacións e así consta na certificación expedida pola Secretaria do Goberno Local en data do 29/05/2019. Por tanto, ó trámite de información pública realizouse conforme ó establecido nos artigos 83 en relación co 45.3. da Lei 39/2015, de 1 de outubro, do PACAP. Tamén, en cumprimento do artigo 18.2. b) da Lei 1/2016, de 18 de xaneiro, de transparencia e bo goberno, publicouse o documento a través do Portal de Transparencia do Concello de Vigo. A documentación de revisión do Plan de Acción contra o ruído no Concello de Vigo, ano 2018, fase 3ª, contén os contidos mínimos esixidos pola normativa de aplicación, en especial, a Directiva 2002/49/CE, do Parlamento Europeo e do Consello, do 25 de xuño de 2002; Lei 37/2003, do 17 de novembro, do Ruído (estatal); RD.1513/2005, do 16 de decembro, de desenvolvemento da L.37/2003 (avaliación e xestión do ruído ambiental); RD 1367/2017, de 19 de outubro, de desenvolvemento da L.37/2003 (zonificación acústica, obxectivos de calidade e emisións acústicas), D. autonómico 106/2015, de 9 de xullo, nos aspectos obxecto da revisión. A competencia para aprobación da revisión do Plan de Acción corresponde ó alcalde ó abeiro do establecido no artigo 124.4. ñ) da Lei 7/1985, de 2 de abril, reguladora das bases de réxime local. Non obstante, a dita competencia foi delegada na Xunta de Goberno Local en virtude da resolución de delegacións de competencias do alcalde no referido órgano de data 19/06/2015 (BOE 14/07/2015). Por todo exposto, proponse á Xunta de Goberno Local a adopción do seguinte, PRIMEIRO: Aprobar definitivamente o D ocumento de Revisión do Plan de Acción contra o Ruído no Concello de Vigo, ano 2018, fase 3ª, redactado por “Universidade de Vigo: Sonitum” e a entidade “Sonen, Centro de Acústica e Servicios de Telecomunicacións, S. L.”, con data de 30 de novembro de 2018, por encargo da Concellería de Medio Ambiente do Concello de Vigo, a teor do mandato contido na Directiva 2002/49/CE, do 25 de xuño de 2002 e na Lei 37/2003, do 17 de novembro, do Ruído (expte.13971/306). SEGUNDO: Remitir este acordo e o Documento da Revisión do Plan de Acción contra o Ruído no Concello de Vigo, ano 2018, fase 3ª, aprobado definitivamente, en formato dixital (por triplicado) á Secretaria Xeral de Calidade e Avaliación Ambiente da Consellería de Medio Ambiente e Ordenación do Territorio da Xunta de Galicia para o posterior envío ó Ministerio para a Transición Ecolóxica e á Comisión Europea, de acordo co previsto na Disposición adicional oitava da Lei 37/2003, de 17 de novembro, do ruído e artigo 14 do Rd 1513/2005, de 16 de decembro. TERCEIRO: Comunicar este acordo aos Servizos Municipais interesados, Área de Seguridade, Área de Fomento, Xerencia de Urbanismo. CUARTO: Publicar este acordo de aprobación definitiva no BOP de Pontevedra para xeral coñecemento ao abeiro do establecido no artigo 45 da Lei 39/2015, de 1 de outubro, do PACAP, e informar aos interesados/as que contra o presente acordo, consonte os artigos 123 e 124 da Lei 39/2015, de 1 de outubro, do procedemento administrativo común das administracións públicas e os artigos 8, 46.1 e 46.4 da Lei 29/1998, de 13 de xullo, da Xurisdición contencioso-administrativa, poderán interpoñer RECURSO POTESTATIVO DE REPOSICIÓN ante o mesmo órgano que a ditou no prazo dun mes ou ben directamente RECURSO CONTENCIOSO-ADMINISTRATIVO ante o Xulgado do Contencioso Administrativo de Vigo no prazo de dous meses, ámbolos dous prazos contados desde o día seguinte a aquel en que se notifique a resolución expresa. Porén, interposto o recurso de reposición non poderá interpoñer recurso contencioso-administrativo ata que sexa resolto expresamente o primeiro ou se produza a súa desestimación presunta polo transcurso do prazo máximo dun mes establecido para ditar e notificar resolución. QUINTO: Publicar o presente acordo e o Documento de Revisión do Plan de Acción contra o Ruído no Concello de Vigo, ano 2018, fase 3ª, definitivamente aprobado, na páxina web do Concello de Vigo, no seguinte enderezo da internet: http://www.vigo.org (Servizos Cidade, Medio Ambiente, Situación Medioambiental), e no Portal da Transparencia do Concello de Vigo co obxecto de facilitar a súa consulta polos cidadáns a través de medios electrónicos. A Xunta de Goberno local aproba a proposta contida no precedente informe. O que se fai público para xeral coñecemento.